

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPŲ, ESANČIŲ KAUNE, SODŲ G. 34 IR 36, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2022 m. gruodžio 7 d. Nr. P13-63

Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Lietuvos Respublikos Vyriausybės 2022 m. lapkričio 9 d. nutarimu Nr. 1106 „Dėl valstybės nekilnojamojo turto perdavimo viešosios įstaigos „Geros valios kompensacijos už žydų religinių bendruomenių nekilnojamąjį turtą disponavimo fondas“ nuosavybėn“, atsižvelgdamas į 2022 m. gruodžio 5 d. valstybės turto, perduodamo nuosavybėn, perdavimo ir priėmimo aktą Nr. 22-A5-184:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausančius ir valstybės įmonės Turto banko patikėjimo teise valdomus:

1.1. 0,0614 ha ploto žemės sklypą, kadastro numeris 1901/0194:128, unikalus numeris
4400-4990-8170, esantį Kaune, Sodų g. 34;

1.2. 0,0914 ha ploto žemės sklypą, kadastro numeris 1901/0194:129, unikalus numeris
4400-4987-6211, esantį Kaune, Sodų g. 36.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodytų žemės sklypų perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2022-12-06